ai4bharat/Pralekha huggingface dataset:
সড়কপরিবহণওমহাসড়কমন্ত্রক
নিরাপদ ড্রাইভিং – চালকদের প্রশিক্ষণ
নয়াদিল্লি, ২৬ জুলাই, ২০১৯
১৯৮৯ - এরকেন্দ্রীয় মোটর গাড়ি আইনের নিরাপদ ড্রাইভিং – এর জন্য চালকদের প্রশিক্ষণ দানের পাশাপাশি, প্রত্যক্ষ বা পরোক্ষভাবে যান চালানোর ক্ষেত্রে দক্ষতা বৃদ্ধি এবং সড়ক নিয়মাবলীর ব্যাপারে স্বচ্ছ ধারণা গড়ে তোলার সংস্থান রয়েছে। কেন্দ্রীয় সরকার জেলাস্তরে ড্রাইভিং প্রশিক্ষণ ও গবেষণা সংক্রান্ত আদর্শ প্রতিষ্ঠান, আঞ্চলিক ড্রাইভিং প্রশিক্ষণ কেন্দ্র এবং ড্রাইভিং প্রশিক্ষণ কেন্দ্র স্থাপনের কর্মসূচি রূপায়ণ করে থাকে। এই কর্মসূচির আওতায় প্রত্যেকটি প্রশিক্ষণ ও গবেষণা সংক্রান্ত আদর্শ ড্রাইভিং প্রতিষ্ঠানকে ১৮ কোটি ৫০ লক্ষ টাকা, আঞ্চলিক প্রত্যেকটি প্রতিষ্ঠানকে ৫ কোটি টাকা এবং প্রশিক্ষণ কেন্দ্রগুলিকে ১ কোটি টাকা পর্যন্ত কর্মসূচি রূপায়ণের ক্ষেত্রে ৫০ শতাংশ পর্যন্ত আর্থিক অনুদান দেওয়া হয়ে থাকে।
লোকসভায় বৃহস্পতিবার এক প্রশ্নের জবাবে এই তথ্য জানিয়েছেন কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নীতিন জয়রাম রমেশ। এক পরিসংখ্যানে তিনি আরও জানান, পশ্চিমবঙ্গের কলকাতায় আঞ্চলিক ড্রাইভিং প্রশিক্ষণ কেন্দ্র চালু রয়েছে। সারা দেশে এ ধরণের প্রশিক্ষণ কেন্দ্রের সংখ্যা ৫।
CG/BD/SB
(Visitor Counter : 51
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬৭ কোটি ৪৭ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১১ কোটি ৮৩ লক্ষেরও বেশি অব্যবহৃত টিকার ডোজ রয়েছে
নয়াদিল্লী, ০৬ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৬৭ কোটি ৪৭ লক্ষ ৭ হাজার ৬৯৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ৮৩ লক্ষ ৬ হাজার ৩৯৬টি টিকার ডোজ হাতে রয়েছে।
CG/CB /SB
(Visitor Counter : 91
সামাজিকন্যায়ওক্ষমতায়নমন্ত্রক
তৃতীয় লিঙ্গের নাগরিকদের জন্য আবাসনের ব্যবস্থা
নয়াদিল্লী, ২৭ জুলাই, ২০২১
তৃতীয় লিঙ্গের নাগরিকদের কল্যাণে সামাজিক ন্যায় ও ক্ষমতায়ণ মন্ত্রক একটি প্রকল্প শুরু করেছে। এই প্রকল্পে অসহায় ও দরিদ্র তৃতীয় লিঙ্গের নাগরিকদের জন্য আশ্রয়কেন্দ্র বা শেল্টার হোমের ব্যবস্থা করা হয়।
তৃতীয় লিঙ্গের নাগরিকদের জন্য ‘গরিমা গৃহ’- আশ্রয়কেন্দ্র গড়ে তুলতে সামাজিক ন্যায় ও ক্ষমতায়ণ মন্ত্রক ১২টি পাইলট শেল্টার হোম তৈরির উদ্যোগ নেয়। এর জন্য বিভিন্ন সম্প্রদায় ভিত্তিক সংগঠনকে আর্থিক সহায়তা করা হয়। এই পাইলট শেল্টার হোমগুলি মহারাষ্ট্র, দিল্লী, পশ্চিমবঙ্গ, রাজস্থান, বিহার, ছত্তিশগড়, তামিলনাড়ু এবং ওড়িশায় তৈরি করা হয়েছে। তৃতীয় লিঙ্গের মানুষদের জন্য নিরাপদ ও সুরক্ষিত আশ্রয়কেন্দ্রের ব্যবস্থা করাই এই প্রকল্পের মূল উদ্দেশ্য। এখানে খাদ্য, চিকিৎসা ব্যবস্থা এবং বিনোদনমূলক বিভিন্ন উদ্যোগের পাশাপাশি দক্ষতা বিকাশের জন্য নানা কর্মসূচি গ্রহণ করা হয়।
মন্ত্রকের কোনো পেনশন প্রকল্প নেই। তবে ন্যাশনাল সোস্যাল অ্যাসিসট্যান্স প্রোগ্রামের আওতায় গ্রামোন্নয়ক মন্ত্রক ৩৩৮০ জন তৃতীয় লিঙ্গের নাগরিকের জন্য মাসিক পেনশনের ব্যবস্থা করেছে।
লোকসভায় আজ এক প্রশ্নের লিখিত জবাবে এই তথ্য জানান সামাজিক ন্যায় ও ক্ষমতায়ণ প্রতিমন্ত্রী শ্রী এ নারায়ন স্বামী।
CG/CB /NS
(Visitor Counter : 133
প্রতিরক্ষামন্ত্রক
পূর্ব লাদাখে ডেমচোক সেক্টরে একজন চীনা সৈন্যকে ভারতীয় সেনাবাহিনী উদ্ধার করেছে
নতুন দিল্লি, ১৯ অক্টোবর, ২০২০
পিএলএ-র একজন সৈনিককে ১৯শে অক্টোবর পূর্ব লাদাখের ডেমচোক সেক্টর থেকে উদ্ধার করা হয়েছে। প্রকৃত নিয়ন্ত্রণ রেখার কাছে কর্পোরাল ওয়াং ইয়া লং পথভ্রষ্ট হয়েছিলেন।
পিএলএ-র ওই সৈন্যকে অক্সিজেন, খাদ্য ও গরম পোষাক সহ চিকিৎসার ব্যবস্থা করা হয়, যাতে উচ্চতম এলাকায় প্রতিকূল পরিস্থিতিতে তাঁর কোনো অসুবিধে না হয়।
পিএলএ তাঁদের হারিয়ে যাওয়া সৈন্যের বিষয়েও একটি অনুরোধও পাঠিয়েছিল। প্রথা অনুসারে লং-কে চুশুল-মলডোতে সব প্রক্রিয়া সম্পন্ন করে চীনা আধিকারিকদের কাছে পৌঁছে দেওয়া হবে।
CG/CB/SKD
(
নির্বাচনকমিশন
ভারতের প্রাক্তন মুখ্য নির্বাচন কমিশনার টি এন সেশনের প্রয়াণে নির্বাচন কমিশনের শোক প্রকাশ
নয়াদিল্লি, ১১ নভেম্বর, ২০১৯
ভারতের প্রাক্তন মুখ্য নির্বাচন কমিশনার টি এন সেশনের প্রয়াণে নির্বাচন কমিশনের পক্ষ থেকে গভীর শোক প্রকাশ করা হয়েছে। সেশন গত সন্ধ্যায় চেন্নাইতে প্রয়াত হন। প্রয়াত সেশনের প্রতি শ্রদ্ধা জানাতে নতুন দিল্লির নির্বাচন সদনে আজ বেলা ১১-১৫ মিনিট নাগাদ এক শোকসভার আয়োজন করা হয়। প্রাক্তন মুখ্য নির্বাচন কমিশনারকে শেষ শ্রদ্ধা জানাতে উপ-নির্বাচন কমিশনার শ্রী সুদীপ জৈন কমিশনের পক্ষ থেকে চেন্নাই যাচ্ছেন।
শ্রী টি এন সেশনের প্রয়াণে নির্বাচন কমিশনের শোকবার্তা নিম্নরূপ :
ভারতের দশম মুখ্য নির্বাচন কমিশনার শ্রী তিরুনেল্লাই নারায়ণা আয়ার সেশন বা টি এন সেশনের প্রয়াণে নির্বাচন কমিশনের পক্ষ থেকে গভীর শোক প্রকাশ করা হয়েছে। ইন্ডিয়ান অ্যাডমিনিস্ট্রেটিভ সার্ভিস-এর তামিলনাড়ু ক্যাডারের ১৯৫৫ ব্যাচের দক্ষ আধিকারিক টি এন সেশন ১৯৯০-এর ১২ই ডিসেম্বর থেকে ১৯৯৬-এর ১১ই ডিসেম্বর পর্যন্ত ভারতের মুখ্য নির্বাচন কমিশনার পদে আসীন ছিলেন। এর আগে তিনি ক্যাবিনেট সচিবের দায়িত্ব পালন করেন।
নির্বাচন কমিশনের কাজকর্মে তিনি এক সম্পূর্ণ নতুন আঙ্গিক এনেছিলেন। জীবৎকালেই তিনি তাঁর দক্ষতা ও বিচক্ষণতার জন্য প্রবাদপ্রতীম হয়ে উঠেছিলেন। আমাদের সকলের কাছে, এমনকি নির্বাচন কমিশন তথা মুখ্য নির্বাচন কমিশনারদের কাছেও তিনি সর্বদাই প্রেরণার উৎস হয়ে থাকবেন।
টি এন সেশন সমগ্র নির্বাচনী প্রক্রিয়ার ব্যাকরণের সংজ্ঞাই পালটে দিয়েছিলেন। মুখ্য নির্বাচন কমিশনারের মতো সাংবিধানিক পদে আসীন থেকে তিনি নির্বাচনী প্রক্রিয়ায় অস্বচ্ছতা দূর করে কমিশনের মর্যাদা বাড়িয়েছিলেন। দেশে নির্বাচনী প্রক্রিয়ায় যখন হিংসার পাশাপাশি পেশীশক্তির প্রয়োগের মতো ঘটনার বাড়বাড়ন্ত ছিল, ঠিক সেই সময় তিনি দায়িত্ব নিয়ে কঠোর হাতে এ ধরনের অপপ্রয়াস দমন করেছিলেন।
সংবিধানের ৩২৪ অনুচ্ছেদের আওতায় নির্বাচন কমিশনকে একটি প্রতিষ্ঠান হিসেবে যে সমস্ত ক্ষমতা ও অধিকার দেওয়া হয়েছিল, তা পুনরুদ্ধারের পাশাপাশি শ্রী সেশন সাংবিধানিক এই প্রতিষ্ঠানটির স্বায়ত্তশাসন ও কর্তৃত্ব পুনরুদ্ধার করতে পেরেছিলেন। নির্বাচনী প্রক্রিয়ায় কেবল নজরদারিমূলক দায়িত্ব ও কর্তব্য পালনের বিষয়টিকে পক্ষান্তরে নাকচ করে দিয়ে তিনি নির্বাচনে টাকা, মদ, পেশীশক্তি, বুথ দখল প্রভৃতির মতো অসাধু পন্থা অবলম্বনের বিরুদ্ধে দৃঢ় পদক্ষেপ গ্রহণ করেছিলেন। একজন সরকারি উচ্চপদস্থ আমলার পদ থেকে তিনি নিজেকে ভারতের মুখ্য নির্বাচন কমিশনার হিসেবে উন্নীত করেছিলেন। শ্রী সেশন ভোটাধিকার প্রয়োগের অধিকার সম্বন্ধে জনসাধারণকে সচেতন করতে পেরেছিলেন।
শ্রী সেশন ছিলেন সঠিক জায়গায়, সঠিক সময়ে এক যোগ্যতম ব্যক্তিত্ব। নির্বাচনী দুর্নীতির বিরুদ্ধে কঠোর ভূমিকা নিয়ে তিনি যাবতীয় সমস্যার
মোকাবিলা করেছিলেন। তিনি এমন এক অনুকূল বাতাবরণ গড়ে তুলেছিলেন যেখানে সাধারণ মানুষের মনে এই বিশ্বাস জন্মেছিল যে তাঁরাও নির্বাচনী প্রক্রিয়ার অন্যতম অংশীদার।
অবসর গ্রহণের পর জীবনের শেষ ২২ বছর তিনি চেন্নাইয়ে কাটান। বৃহত্তর অর্থে তিনি মানুষের কাছে জীবন্ত কিংবদন্তী হয়ে উঠেছিলেন। তাঁর আদর্শ ও মূল্যবোধ তরুণ ভোটারদের পাশাপাশি প্রবীণ ভোটারদেরকেও উৎসাহিত করে চলবে। সংস্কৃতির প্রতি তাঁর গভীর মূল্যবোধ তাঁকে এক অন্য উচ্চতায় পৌঁছে দিয়েছিল।
নির্বাচন কমিশন ও সমগ্র জাতির কাছে তিনি চিরকাল দৃষ্টান্ত হয়ে থাকবেন। শ্রী সেশন নির্বাচন কমিশনের কাছে এমন এক সমৃদ্ধ পরম্পরা রেখে গেলেন যা সর্বদাই কমিশনকে অনুপ্রাণিত করবে।
আমরা তাঁর আত্মার শান্তি কামনা করি এবং তাঁর প্রয়াণে গভীর শোক জানাই।
মুখ্য নির্বাচন কমিশনার শ্রী সুনীল অরোরা
নির্বাচন কমিশনার শ্রী সুশীল চন্দ্র
নির্বাচন কমিশনার শ্রী অশোক লাভাসা
CG/BD/DM
(Visitor Counter : 130
কর্পোরেটবিষয়সংক্রান্তমন্ত্রক
ভারতের ঋণ পরিশোধে অক্ষমতা এবং দেউলিয়াবিধি পর্ষদ ২০১৬’র ঋণ পরিশোধে অক্ষমতা ও দেউলিয়া পর্ষদ  আইন সংশোধন করেছে
নয়াদিল্লি, ২১ জুলাই, ২০২১
ভারতের ঋণ পরিশোধে অক্ষমতা ও দেউলিয়া পর্ষদ  ২০১৬’র ঋণ পরিশোধে অক্ষমতা ও দেউলিয়া পর্ষদ   আইন ১৪ জুলাই বিজ্ঞপ্তি দিয়ে প্রকাশ করেছে।
সংশোধিত এই আইনের ফলে কর্পোরেট ক্ষেত্রে ঋণ পরিশোধে অক্ষমতা সম্পর্কিত পন্থা-পদ্ধতিগুলি মেনে চলা, কাজকর্মে আরও দায়বদ্ধতা ও স্বচ্ছতা বজায় রাখার মতো দায়িত্ব আরও বাড়বে।
একজন কর্পোরেট ঋণ গ্রহীতা দেউলিয়াবিধির প্রক্রিয়া শুরু হওয়ার আগে তার নাম বা নিবন্ধীকৃত কার্যালয়ের ঠিকানা পরিবর্তন করতে পারেন। স্টেকহোল্ডার বা অংশীদাররা নতুন নাম বা নিবন্ধীকৃত কার্যালয়ের ঠিকানার ক্ষেত্রে সমস্যায় পড়তে পারেন এবং এর ফলে অংশীদাররা সিআইআরপি-তে অংশ নিতে ব্যর্থ হতে পারে। এই সংশোধনীর আওতায় সিআইআরপি পরিচালিত ইনসলভেন্সি প্রফেশনাল দেউলিয়াবিধি প্রক্রিয়া শুরুর আগে দু’বছরের মধ্যে তার নাম বা নিবন্ধীকৃত কার্যালয়ের বর্তমান নাম তথা রেজিস্টার অফিসের ঠিকানা জমা দিতে পারবেন। তবে, ঠিকানার পরিবর্তন এবং যোগাযোগের ক্ষেত্রে যে তথ্য রেকর্ড বা লিপিবদ্ধ করা হয়েছে, তা একই রাখতে হবে।
একজন অন্তর্বর্তীকালীন রেজুলিউশন প্রফেশনাল বা কোনও রেজুলিউশন প্রফেশনাল স্বীকৃত যে কোনও পেশাদার তথা সহযোগীদের কাজে লাগাতে পারেন, যাতে সিআইআরপি সংক্রান্ত বিষয় পরিচালনায় তাদের দায়িত্ব হস্তান্তরিত করা যায়। সংশোধনীতে আরও বলা হয়েছে, একজন অন্তর্বর্তীকালীন রেজুলিউশন পেশাদার বা একজন রেজুলিউশন পেশাদার যে সহায়ককে নিয়োগ করেছেন, তিনি বাদে অন্য কোনও পেশাদার ব্যক্তিকে প্রয়োজন-সাপেক্ষে কাজে লাগাতে পারেন। তবে, এ ধরনের পেশাদার ব্যক্তিদের সহায়তার প্রয়োজন রয়েছে, কেবল সেক্ষেত্রেই স্বীকৃত পেশাদার বাদে অন্য একজনকে নিয়োগ করা যেতে পারে। স্বচ্ছ প্রক্রিয়া এবং প্রয়োজনীয়তার ভিত্তিতেই এদের কাজে লাগানো সম্ভব। এ ধরনের ব্যক্তিদের পারিশ্রমিক সংশ্লিষ্ট ব্যক্তির নামেই তাঁর ব্যাঙ্ক অ্যাকাউন্টে ইনভয়েস বা চালানের মাধ্যমে জমা করতে হবে।
একজন রেজুলিউশন প্রফেশনাল তাঁর কর্তব্য অনুযায়ী লেনদেনের ক্ষেত্রে কোনও কারচুপি ঘটেছে কিনা, স্বল্প মূল্য লেনদেন হয়েছে কিনা, লেনদেনে জালিয়াতি হয়েছে কিনা বা অবৈধ ব্যবসায় কোনও বিতর্কিত লেনদেন জড়িত রয়েছে কিনা তা নিরূপণ করতে পারবেন। এ ধরনের কাজে নজরদারির জন্য সংশোধিত আইন অনুযায়ী, সংশ্লিষ্ট রেজুলিউশন প্রফেশনালকে ঋণ পরিশোধে অক্ষমতা ও দেউলিয়া বিধি পর্ষদের ওয়েবসাইটে গিয়ে অনলাইনে সিআইআরপি ফর্ম-৮ পূরণ করতে হবে। ফর্ম দাখিলের সময় তাঁকে আগাম লেনদেন সম্পর্কিত মতামত জমা দিতে হবে। এদিকে ঋণ পরিশোধে অক্ষমতা ও দেউলিয়া বিধি পর্ষদ গতকাল এক বিজ্ঞপ্তির মাধ্যমে সিআইআরপি-৮ সংক্রান্ত একটি নতুন ফরম্যাট জারি করেছে। প্রতিটি সিআইআরসি-র ক্ষেত্রে ১৪ জুলাই বা তার পর যে কোনও ফর্ম দাখিলের সময় নতুন এই পদ্ধতি মেনে চলতে হবে।
সংশোধিত এই নীতি-নির্দেশিকা ১৪ জুলাই থেকেই কার্যকর হয়েছে। নীতি-নির্দেশিকা সম্পর্কিত বিশদ বিবরণ www.mca.gov.in এবং www.ibbi.gov.in এ উল্লেখ রয়েছে।
CG/BD/SB
(Visitor Counter : 196
প্রধানমন্ত্রীরদপ্তর
বিশিষ্ট কথাকলী নৃত্যশিল্পী শ্রীমতী মিলেনা সালভিনির প্রয়াণে প্রধানমন্ত্রীর শোকপ্রকাশ
নতুনদিল্লি, ২৬শে জানুয়ারি, ২০২২
প্রধানমন্ত্রী শ্রী নরেন্দ্র মোদী বিশিষ্ট কথাকলী নৃত্যশিল্পী শ্রীমতী মিলেনা সালভিনির প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“ভারতীয় সংস্কৃতির প্রতি উৎসাহের জন্য শ্রীমতী মিলেনা সালভিনি স্মরনীয় হয়ে থাকবেন। ফ্রান্সে কথাকলী নৃত্যশৈলীকে জনপ্রিয় করে তোলার জন্য তিনি নানা উদ্যোগ গ্রহণ করেন। তাঁর প্রয়াণে আমি মর্মাহত। তাঁর পরিবার পরিজন ও গুণমুগ্ধদের সমবেদনা জানাই। তাঁর আত্মার শান্তি কামনা করি। “
CG/CB/
(
ক্রেতা, খাদ্যএবংগণবন্টনমন্ত্রক
আধার কার্ডের অপব্যবহার
নয়াদিল্লি, ১৬ জুলাই, ২০১৯
কেন্দ্র ও রাজ্য সরকারগুলি যৌথভাবে সুনির্দিষ্ট গণবন্টন ব্যবস্থা পরিচালনার দায়িত্ব বহন করে থাকে। ভারতীয় খাদ্য নিগমের মজুত ভান্ডারগুলিতে খাদ্যশস্য পৌঁছে দেওয়া সহ খাদ্যশস্য সংগ্রহ ও তার যথাযথ বন্টনের দায়িত্ব কেন্দ্রীয় সরকারের। রাজ্য ও কেন্দ্রশাসিত অঞ্চলের ভৌগোলিক এলাকায় খাদ্যশস্য বরাদ্দ ও বন্টন, বৈধ উপভোক্তা ও পরিবারগুলির চিহ্নিতকরণ, রেশন কার্ড প্রদান সহ ন্যায্য মূল্যের দোকানগুলিতে নজরদারি চালানোর দায়িত্ব সংশ্লিষ্ট রাজ্য ও কেন্দ্রশাসিত অঞ্চলগুলির। লোকসভায় আজ এক লিখিত জবাবে এই তথ্য জানিয়েছেন কেন্দ্রীয় গ্রাহক বিষয়ক, খাদ্য ও গণবন্টন প্রতিমন্ত্রী শ্রী দানভে রাওসাহেব দাদারাও। এক পরিসংখ্যান দিয়ে তিনি আরও জানান, ভর্তুকি মূল্যে খাদ্যশস্য বন্টনের সময় আধার – এর অপব্যবহার সংক্রান্ত কিছু অভিযোগ দপ্তরের হাতে এসে পৌঁছেছে। এই অভিযোগগুলির বিরুদ্ধে রাজ্য ও কেন্দ্রশাসিত অঞ্চলগুলির প্রশাসন যথাযথ ব্যবস্থা গ্রহণ করেছে। তিনি জানান, আধারের অপব্যবহারের ৮৫৯টি ঘটনায় ৫১৭টি এফআইআর দায়ের করা হয়েছে। এমনকি, ৫৫৭টি ন্যায্য মূল্যের দোকান সাসপেন্ড হয়েছে এবং ৯৮৪টি দোকানকে বাতিল করা হয়েছে। এ ধরণের অসাধু ঘটনার সঙ্গে ৭ জন কর্মী জড়িত রয়েছে বলে জানা গেছে। ৩টি ক্ষেত্রে যথাযথ ব্যবস্থা গ্রহণ করা হয়েছে এবং ৪ জন কর্মীকে বরখাস্ত করা হয়েছে।
CG/BD/SB
(Visitor Counter : 93
কর্মী, জন-অভিযোগএবংপেনশনমন্ত্রক
ডাকপিয়নদের মাধ্যমে বাড়ীর দোরগোড়ায় ডিজিটাল জীবন শংসাপত্র জমা দেওয়ার পরিষেবা চালু
নয়াদিল্লী, ১২ নভেম্বর, ২০২০
ডাক এবং বৈদ্যুতিক ও তথ্যপ্রযুক্তি মন্ত্রকের অন্তর্গত ইন্ডিয়ান পোস্ট পেমেন্ট ব্যাঙ্ক,  পেনশন ও পেনশনার্স কল্যাণ দপ্তরের উদ্যোগে ‘ডাকপিয়ন’ বা পোষ্টম্যানদের মাধ্যমে দোরগোড়ায় ডিজিটাল জীবন শংসাপত্র জমা দেওয়ার জন্য পরিষেবা’ সফলভাবে চালু করেছে। ২০১৪ সালে নভেম্বরে প্রধানমন্ত্রী নরেন্দ্র মোদী পেনশনভোগীদের জীবন শংসাপত্র সুবিধা মতো জমা দেওয়ার সুযোগ এবং ব্যবস্থাপনায় পরিবর্তন নিয়ে আসার লক্ষ্যে অনলাইনে জীবন শংসাপত্র জমা দেওয়ার জন্য জীবন প্রমাণ পোর্টালের সূচনা করেছিলেন।
কেন্দ্রীয় প্রতিমন্ত্রী ডঃ জীতেন্দ্র সিং-এর সুনির্দিষ্ট পরিচালনায় প্রবীণ পেনশনভোগীদের সুবিধা প্রদানের উদ্দেশ্যে পেনশনার্স কল্যাণ দপ্তর আধুনিক প্রযুক্তি ব্যবহারের উদ্যোগ নিয়েছে। সারা দেশে এই পরিষেবা সুনিশ্চিত করে তুলতে এবং পেনশন ও পেনশনার্স কল্যাণ দপ্তর আইপিপিবি'কে একসূত্রে বেঁধে ডাকহর করা এবং গ্রামীণ পোষ্টম্যানদের সাহায্যে পেনশনভোগীদের দোরগোড়ায় ডিজিটাল জীবন শংসাপত্র জমা করার জন্য পরিষেবার সুবিধা চালু করেছে।
এরজন্য আইপিপিবি তার ব্যাঙ্ক সফ্টওয়্যারে পরিবর্তন করেছে এই পরিষেবা সম্পর্কিত বিস্তারিত তথ্য জানা যাবে http://ippbonline.com/ ওয়েবসাইটের মাধ্যমে। আইপিপিবি সারা দেশে ডাকঘরগুলির ১ লক্ষ ৩৬ হাজার সুবিধা কেন্দ্রকে কাজে লাগিয়ে ও ১ লক্ষ ৮৯ হাজার পোষ্টম্যান এবং ডাক সেবকদের স্মার্টফোন ও বায়োমেট্রিক ডিভাইস ব্যবহারের সাহায্যে এই ব্যাঙ্কিক পরিষেবা বাড়ীর দোরগোড়ায় পৌঁছে দিয়েছে। বর্তমান মহামারী পরিস্থিতিতে পেনশনভোগীরা বাড়িতে বসেই তাদের জীবন শংসাপত্র জমা করতে পারবেন।
তথ্যওসম্প্রচারমন্ত্রক
নিউজ অন এআইআর-লাইভ স্ট্রিমিং-এর মাধ্যমে বেতার অনুষ্ঠান শোনার ক্রমতালিকা
এআইআর ওয়ার্ল্ড সার্ভিসের শ্রোতা আফগানিস্তান এবং পাকিস্তানে বাড়ছে
নয়াদিল্লী, ৯ ডিসেম্বর, ২০২১
আকাশবাণীর অনুষ্ঠান নিউজ অন এআইআর অ্যাপের মাধ্যমে দেশের বাইরে বিদেশেও শোনা যায়।বিদেশে কোন অনুষ্ঠান কতটা জনপ্রিয়, এ সংক্রান্ত সর্বশেষ ক্রমতালিকা প্রকাশিত হয়েছে। এআইআর ওয়ার্ল্ড সার্ভিসের সৌদি আরব, কুয়েত, পাকিস্তান, সুইৎজারল্যান্ড, নাইজেরিয়া, সিঙ্গাপুর, মার্কিন যুক্তরাষ্ট্র, আফগানিস্তান ও বাংলাদেশে প্রচুর শ্রোতা রয়েছে।
লাইভ স্ট্রিমিং-এর মাধ্যমে দেশের বাইরে এআইআর ওয়ার্ল্ড সার্ভিস, আকাশবাণী ম্যাঙ্গালোর, আকাশবাণী রাগম, এফএম গোল্ড দিল্লী, আকাশবাণী মালয়ালম ও আকাশবাণী তামিলের অনুষ্ঠান প্রথম ১০এর তালিকায় স্থান করে নিয়েছে। ভারতের বাইরে পাকিস্তান, সৌদি আরব, সংযুক্ত আরব আমিরশাহী, মার্কিন যুক্তরাষ্ট্র ও ব্রিটেনে লাইভ স্ট্রিমিং-এর মাধ্যমে আকাশবাণীর শ্রোতা সংখ্যা সবথেকে বেশি।
প্রসার ভারতীর সরকারি অ্যাপ নিউজ অন এআইআরএর মাধ্যমে আকাশবাণীর ২৪০টি বিভাগের অনুষ্ঠান সম্প্রচারিত হয়। এই অনুষ্ঠানগুলি ভারত ছাড়াও বিশ্বে ৮৫টি দেশে যথেষ্ট জনপ্রিয়। ১৫-৩০ নভেম্বর পর্যন্ত প্রাপ্ত তথ্য অনুযায়ী বিভিন্ন দেশে আকাশবাণীর কোন কোন অনুষ্ঠান সবথেকে বেশি শোনা হয় তা জানতে চাইলে নিচের লিঙ্কে ক্লিক করুন-
https://pib.gov.in/PressReleseDetail.aspx?PRID=1779617
CG/CB/NS
(Visitor Counter : 92
স্বাস্থ্যওপরিবারকল্যাণমন্ত্রক
কোউইন : গুজব বনাম প্রকৃত তথ্য
কোউইন সফলভাবে ভারতের কোভিড-১৯ টিকাকরণ কর্মসূচির ডিজিটাল চালিকাশক্তির ভূমিকা পালন করেছে
কোউইন-এ অভিযোগ জানানোর জন্য ‘রেইজ অ্যান ইস্যু’ বিভাগ রয়েছে
নয়াদিল্লী, ০৯ মে, ২০২২
এক শ্রেণীর সংবাদ মাধ্যমে অভিযোগ করা হচ্ছে কারিগরি ত্রুটির কারণে কোউইন থেকে পুনে জেলার আড়াই লক্ষ সুবিধাভোগী কোভিড টিকার প্রথম ডোজের দুটি করে শংসাপত্র পেয়েছেন।
কোউইন সফলভাবে ভারতে কোভিড-১৯ টিকাকরণ কর্মসূচির ডিজিটাল চালিকাশক্তির ভূমিকা পালন করেছে। দেশের ১০০ কোটির বেশি নাগরিকের কোভিড-১৯ প্রতিরোধী টিকার ১৯০ কোটি ডোজ সফলভাবে এই ব্যবস্থাপনার মাধ্যমে নিবন্ধীকরণ করা হয়েছে। এই প্ল্যাটফর্মটিতে সহজে তথ্য নথিভুক্ত করা যায়। সুবিধাভোগীরা কোউইন প্ল্যাটফর্মে তিনটি পদ্ধতিতে নাম নথিভুক্ত করতে পারেন- ওয়াক-ইন অফলাইন পদ্ধতি, অনলাইন পোর্টাল এবং হেল্পলাইন অথবা কমন সার্ভিস সেন্টারের সাহায্যে। একজন সুবিধাভোগীকে নাম নিবন্ধীকরণের জন্য তাঁর মোবাইল নম্বর এবং নাম, বয়স  এবং লিঙ্গ সংক্রান্ত তথ্য দিতে হবে, তাহলেই তিনি নির্দিষ্ট সময়ে টিকা নেওয়ার সুযোগ পাবেন। পরিচয় যাচাইয়ের জন্য ৯ ধরণের সচিত্র পরিচয়পত্রকে ব্যবহার করা যায়।
তবে টিকার প্রথম ডোজ নেওয়ার পর সুবিধাভোগীকে একই মোবাইল নম্বর ব্যবহার করে একই ধরণের টিকার দ্বিতীয় ডোজ নিতে হবে। যদি দ্বিতীয় ডোজ নেওয়ার সময় অন্য একটি মোবাইল নম্বর ব্যবহার করা হয় তখন কোউইন স্বয়ংক্রিয় পদ্ধতিতে সুবিধাভোগীর প্রথম ডোজ সংক্রান্ত তথ্য শনাক্ত করতে পারে। একইভাবে দুটি আলাদা মোবাইল নম্বর ব্যবহার করে টিকা নেওয়ার সময় অভিন্ন সচিত্র পরিচয়পত্র ব্যবহার করা যাবেনা।
যদি কেউ অভিন্ন মোবাইল নম্বর ব্যবহার করে দুটি আলাদা পরিচয়পত্র দেখিয়ে টিকা নেন তখন ওই সুবিধাভোগীর নাম, বয়স ও লিঙ্গ সংক্রান্ত তথ্যের সাহায্যে কোউইন টিকার প্রথম দুটি ডোজের বিষয়ে তথ্যের সন্ধান সহজেই পেতে পারে।
কোউইন ব্যবস্থাপনায় দুটি আলাদা মোবাইল নম্বর এবং সচিত্র পরিচয়পত্র ব্যবহার করে একজন সুবিধাভোগী দুবার টিকার প্রথম ডোজ পেয়েছেন- এ ধরণের শংসাপত্র কখনই তাকে দেওয়া হবেনা। এটি ভুল তথ্য। ১০০ কোটির বেশি জনসংখ্যার এই দেশে বহু মানুষের নাম, বয়স এবং লিঙ্গ একই থাকতেই পারে। এ ধরণের পরিস্থিতি অনেকটা খড়ের গাদায় সূচ খোঁজার সামিল।
তাই মানুষের কোনো ভুলকে কারিগরি ত্রুটি হিসেবে আখ্যা দেওয়াটা অর্থহীন। এরকম পরিস্থিতি হওয়া আশ্চর্যের নয় যেখানে একজন সুবিধাভোগী তাঁর বাবা-মা অথবা স্বামী-স্ত্রী’র পরিচয়ের পাশাপাশি অন্য কারুর মোবাইল নম্বর ও ড্রাইভিং লাইসেন্স ব্যবহার করে টিকার প্রথম ডোজ নিয়েছেন, আবার দ্বিতীয় ডোজ নেওয়ার সময় তাঁর নিজের মোবাইল নম্বর ও প্যান কার্ড ব্যবহার করেছেন। এক্ষেত্রে কোউইন একই ব্যক্তিকে দুজন আলাদা মানুষ বলে শনাক্ত করতেই পারে।
এর পাশাপাশি মানুষের ভুলে তথ্যের বিভ্রাট ঘটতে পারে। তাই কোউইন ব্যবস্থাপনায় অভিযোগ জানানোর সুযোগ রয়েছে। ফিটব্যাক দেওয়ার পাশাপাশি কোউইন পোর্টালে ‘রেইজ অ্যান ইস্যু’ বিভাগ আছে। এখানে ডিজিটাল পদ্ধতিতে ভুল তথ্য সংশোধন করা যায়। একইভাবে নাম, বয়স এবং লিঙ্গ সংক্রান্ত তথ্যের মাধ্যমে যেকেউ দু-বার টিকার প্রথম ডোজ পাওয়া সংক্রান্ত প্রয়োজনীয় সংশোধন করতে পারেন।
কোইউন একটি ভার্চুয়্যাল প্ল্যাটফর্ম। এর সাহায্যে দ্রুততার সঙ্গে ভারতের কোভিড টিকাকরণ সংক্রান্ত তথ্য নথিভুক্ত করা হয়। এক্ষেত্রে মানুষের ভুলকে কারিগরি ত্রুটি হিসেবে প্রচার করলে যাঁরা দিন-রাত এক করে এই ব্যবস্থাপনা চালাচ্ছেন তাঁদের দক্ষতাকে অসম্মান করা হয়।
CG/CB/NS
(Visitor Counter : 136
স্বাস্থ্যওপরিবারকল্যাণমন্ত্রক
তৃণমূল স্তরে কোভিড-১৯ এর ব্যবস্থাপনার জন্য গুরুতর সংক্রমিত অঞ্চল শনাক্তকরণ
নতুনদিল্লি, ১ মে, ২০২০
কেন্দ্রীয় স্বাস্থ্য ও পরিবার কল্যাণ সচিব শ্রীমতী প্রীতি সুদান সব রাজ্যের মুখ্যসচিবদের কোভিড-১৯ মহামারীর সংক্রমিত এলাকা শনাক্তকরণের বিষয়ে একটি চিঠি পাঠিয়েছেন। শ্রীমতী সুদান বৃহস্পতিবার, ৩০ এপ্রিল কেন্দ্রীয় ক্যাবিনেট সচিবের সঙ্গে রাজ্যগুলির মুখ্য সচিব ও স্বাস্থ্য সচিবদের বৈঠকের কথা ওই চিঠিতে উল্লেখ করেন।
এই চিঠিতে কোন কোন অঞ্চলকে রেড জোন, অরেঞ্জ জোন, গ্রীণ জোন হিসেবে কিভাবে চিহ্নিত করা কবে সেই বিষয়ে বিস্তারিত জানানো হয়েছে। এছাড়া রাজ্যেগুলির জেলা ভিত্তিক তালিকা প্রকাশ করা হয়েছে। যেখানে কোন জেলা কোন জোনে রয়েছে সে সম্পর্কে জানা যাবে।
স্বাস্থ্য সচিবের চিঠি ও রাজ্য ভিত্তিক তালিকাটি নীচে দেওয়া হলঃ-
CG/SDG
(Visitor Counter : 215
প্রধানমন্ত্রীরদপ্তর
শ্রী মান্নাথু পদ্মনাভনের জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ০২ জানুয়ারি, ২০২৩
প্রধানমন্ত্রী শ্রী নরেন্দ্র মোদী শ্রী মান্নাথু পদ্মনাভনকে তাঁর জন্মবার্ষিকীতে শ্রদ্ধা জানিয়েছেন। প্রধানমন্ত্রী সমাজ সংস্কার, গ্রামোন্নয়ন ও দেশের স্বাধীনতা আন্দোলনে শ্রী পদ্মনাভনের অবদানের কথা স্মরণ করেছেন।
এক ট্যুইট বার্তায় প্রধানমন্ত্রী বলেছেন, “শ্রী মান্নাথু পদ্মনাভনকে তাঁর জন্মবার্ষিকীতে শ্রদ্ধা জানাই। সমাজ সংস্কারে তাঁর অবদান এবং সমাজসেবার জন্য তিনি বহু মানুষের অনুপ্রেরণার উৎস। গ্রামোন্নয়নে তাঁর উদ্যোগ এবং ভারতের স্বাধীনতা আন্দোলনে তাঁর অবদানের জন্য তিনি স্মরণীয় হয়ে থাকবেন”।
PG/CB/SB
(
মহাকাশদপ্তর
বেসরকারি সংস্থাগুলিকে মহাকাশ ক্ষেত্রে আরও সুযোগ করে দেওয়ার জন্য সরকারের বিভিন্ন উদ্যোগ
নয়াদিল্লি, ৮ ডিসেম্বর ২০২২
কেন্দ্রীয় বিজ্ঞান ও প্রযুক্তি, ভূ-বিজ্ঞান দপ্তরের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মীবর্গ, জন-অভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী ডা. জিতেন্দ্র সিং বলেছেন, মহাকাশ ক্ষেত্রে বেসরকারি সংস্থাগুলিকে আরও সুযোগ করে দেওয়ার জন্য সরকার বিভিন্ন পদক্ষেপ নিয়েছে।
রাজ্যসভায় বৃহস্পতিবার এক লিখিত প্রশ্নের জবাবে মন্ত্রী জানান, ইন্ডিয়ান ন্যাশনাল স্পেস প্রোমোশন এবং অথরাইজেশন সেন্টার বা ইনস্পেস নামে একটি ‘এক জানালা’ ব্যবস্থাপনার প্রতিষ্ঠান গড়ে তোলা হয়েছে। অসরকারি সংস্থাগুলিকে মহাকাশ ক্ষেত্রে কাজের সুযোগ করে দেওয়াই এই প্রতিষ্ঠানের উদ্দেশ্য।
ডা. সিং জানান, মহাকাশ দপ্তরের রাষ্ট্রায়ত্ত সংস্থা নিউ স্পেস ইন্ডিয়া লিমিটেড  মূলত ইসরো-র বিভিন্ন পরিকল্পনাকে বাস্তবায়িত করে। এর মধ্যে বাণিজ্যিক উদ্যোগও রয়েছে। এনএসআইএল এবং ইসরো বেসরকারি সংস্থার বাণিজ্যিক উদ্যোগে সহায়তার জন্য সরকারের কোনও নীতি রয়েছে কিনা – এ সংক্রান্ত প্রশ্নের জবাবে তিনি জানান, মহাকাশ দপ্তর একটি সর্বাঙ্গীণ নীতি রচনার জন্য কাজ চালাচ্ছে। সংশ্লিষ্ট সব পক্ষের কাজের পরিধি এর মাধ্যমে সুস্পষ্টভাবে জানা যাবে। বর্তমানে খসড়া নীতিটি বিভিন্ন শিল্প সংস্থা, আন্তঃমন্ত্রীগোষ্ঠী সহ সংশ্লিষ্ট সব পক্ষ আলোচনা করছে। এরপর এটিকে অনুমোদনের জন্য উদ্যোগ নেওয়া হবে।
(PG/CB/DM
পরিবেশওঅরণ্যমন্ত্রক
কপ টোয়েন্টি সেভেন-এ কেন্দ্রীয়পরিবেশ, বন ও জলবায়ু পরিবর্তন মন্ত্রী শ্রী ভূপেন্দ্র যাদবের নেতৃত্বে ভারতীয়প্রতিনিধিদল জলবায়ু পরিবর্তন প্রতিরোধে আর্থিক সহায়তার বিষয় নিয়ে আলোচনাকেঅগ্রাধিকার দেবে
নয়াদিল্লি, ৪ নভেম্বর ২০২২
মিশরের শরম-আল-শেখ-এ ৬-১৮ নভেম্বরজলবায়ু পরিবর্তন প্রতিরোধ সংক্রান্ত রাষ্ট্রসঙ্ঘের ২৭তম সম্মেলন কপ টোয়েন্টি সেভেনঅনুষ্ঠিত হবে। কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দ্রযাদবের নেতৃত্বে ভারতীয় প্রতিনিধিদল এই সম্মেলনে গুরুত্বপূর্ণ ভূমিকা পালন করবে।
জলবায়ু পরিবর্তন প্রতিরোধ সংক্রান্তরাষ্ট্রসঙ্ঘের সংস্থা ইউএনএফসিসিসি হল একটি বহুপাক্ষিক উদ্যোগ। জার্মানির বন-এ জুনমাসে মূল সংস্থাটির অধীনস্থ সংস্থাগুলির ৫৬তম সম্মেলনে সিদ্ধান্ত নেওয়া হয় যেপ্যারিস চুক্তির প্রতিটি সিদ্ধান্তকে বাস্তবায়িত করতে হবে। জলবায়ু পরিবর্তনপ্রতিরোধে উন্নত দেশগুলির যে অর্থ সাহায্য দেওয়ার প্রতিশ্রুতি রয়েছে তা কতটা পালিতহচ্ছে সে বিষয়টি নিয়ে আলোচনা করবে ভারত। এক্ষেত্রে স্বচ্ছতা বজায় রাখার ওপর বিশেষগুরুত্ব দেওয়া হবে। প্রতি বছর ১০ হাজার কোটি মার্কিন ডলার অর্থ সাহায্য উন্নয়নশীলদেশগুলিকে দেওয়ার সিদ্ধান্ত নেওয়া হয়েছে। ২০২৫ সাল পর্যন্ত এই ব্যবস্থা কার্যকরথাকবে। কিভাবে এই তহবিলের সহায়তায় জলবায়ু পরিবর্তন প্রতিরোধের জন্য নানা প্রকল্পবাস্তবায়িত করা যায় তা নিয়ে সম্মেলনে আলোচনা হবে।
মিশরের সভাপতিত্বে কপ টোয়েন্টিসেভেন-এ সমমনা উন্নয়নশীল রাষ্ট্রগুলি এই সম্মেলনকে বাস্তবায়নের সম্মেলন বলে আখ্যাদিয়েছে। ভারত এই উদ্যোগকে স্বাগত জানায়। গ্লাসগোয় অনুষ্ঠিত কপ টোয়েন্টি সিক্স-এউন্নত রাষ্ট্রগুলি যে প্রতিশ্রুতি দিয়েছিল তা পূরণ করার ক্ষেত্রে যথেষ্ট আগ্রহেরঅভাব নজরে আসছে। উন্নয়নশীল রাষ্ট্রগুলি জলবায়ু পরিবর্তন প্রতিরোধের জন্য বিভিন্ন পরিকল্পনা বাস্তবায়নের ক্ষেত্রে যেসবসমস্যা রয়েছে তা নিয়ে আলোচনার জন্য গৃহীত উদ্যোগকে ভারত সমর্থন করবে।
অর্থ সাহায্য দেওয়ার ক্ষেত্রেবর্তমান ব্যবস্থাপনাগুলি কার্যকর ভূমিকা পালন করতে পারছে না। জলবায়ু পরিবর্তনেরফলে যে ক্ষয়ক্ষতি দেখা দিচ্ছে তার ফলেই এই সমস্যার সৃষ্টি হয়েছে। এছাড়াও, এসংক্রান্ত তহবিলগুলিও আর্থিকভাবে সমৃদ্ধ নয়। তহবিল থেকে অর্থ সাহায্য পাওয়ার জন্যবেশ জটিল প্রক্রিয়ার সম্মুখীন হতে হয়। তাই, এই সমস্যার সমাধানের জন্য জি-৭৭গোষ্ঠীভুক্ত দেশ এবং চিন যে প্রস্তাব দিয়েছে সেই প্রস্তাব নিয়ে আলাপ-আলোচনা হবে।
প্যারিস চুক্তি মোতাবেক জলবায়ুপরিবর্তন প্রতিরোধ করার জন্য যেসব পরিকল্পনা করা হয়েছে সেগুলি বাস্তবায়নেরক্ষেত্রে গ্লোবাল স্টকটেক বা জিএসটি সহ অন্যান্য ব্যবস্থাপনাগুলিকে কার্যকর করতেহবে। কার্বন নিঃসরণ হ্রাস করার ক্ষেত্রে দীর্ঘমেয়াদি পরিকল্পনাটিও যথেষ্ট নয়। এরপাশাপাশি, কপ টোয়েন্টি সেভেন-এ উন্নয়নশীল রাষ্ট্রগুলিকে জলবায়ু পরিবর্তনের ফলেউদ্ভূত সমস্যা বেরিয়ে আসার জন্য আলোচনা হবে। প্রতি বছর ১০ হাজার কোটি মার্কিনডলারের সহায়তা নিশ্চিত করতে উন্নত রাষ্ট্রগুলিকে প্রয়োজনীয় পরিকল্পনা গ্রহণ করতেপরামর্শ দেওয়া হবে।
যে কোনো সম্পদ ব্যবহারের ক্ষেত্রেসবদিক বিবেচনা করা এবং সেই সম্পদের অপচয় যাতেনা হয় সেটি নিশ্চিত করতে জনমুখী এবং গ্রহমুখী যে আন্দোলনের প্রস্তাব ভারত করেছে,সেই ‘লাইফ স্টাইল ফর এনভায়রনমেন্ট’ বা এলআইএফই-তে অংশগ্রহণের জন্য সব দেশকেআমন্ত্রণ জানানো হবে। জলবায়ু পরিবর্তন প্রতিরোধে দেশের অভ্যন্তরে এবং আন্তর্জাতিকক্ষেত্রে বহুপাক্ষিক সহযোগিতায় ভারত অঙ্গীকারবদ্ধ। মানবজাতির আশ্রয়স্থলকে রক্ষাকরার জন্য সব ধরনের আন্তর্জাতিক উদ্যোগকে দেশ সমর্থন করে। আন্তর্জাতিক স্তরে সাম্যএবং সহযোগিতা বজায় না রাখলে বিশ্বজুড়ে উষ্ণায়নের মতো সমস্যার সমাধান করা সম্ভব হবেনা।
PG/CB/DM/
(Visitor Counter : 93
নতুনওপুনর্নবীকরণযোগ্যজ্বালানিমন্ত্রক
জার্মানি সফরের তৃতীয় দিনে শ্রী ভগবন্ত খুবা’র একাধিক সৌর পিভি কেন্দ্র পরিদর্শন
নতুন দিল্লি, ১৪ মে, ২০২২
নতুন এবং পুনর্নবীকরণযোগ্য শক্তি মন্ত্রকের কেন্দ্রীয় প্রতিমন্ত্রী শ্রী ভগবন্ত খুবা ইন্টারসোলার ইউরোপ ২০২২-এর জন্য জার্মানির মিউনিখ সফরের শেষ দিনে একাধিক সৌর পিভি কেন্দ্র পরিদর্শন করেছেন।
শ্রী ভগবন্ত খুবা এর আগে জার্মানির মিউনিখের কাছে আলথেগেনবারে ইন্টারস্পেস ফার্মিং এগ্রি-পিভি কেন্দ্র পরিদর্শন করেন। এই এগ্রি-পিভি কেন্দ্র কৃষি কাজের পাশাপাশি সৌর বিদ্যুৎ উৎপাদনের জন্য জমির দ্বৈত ব্যবহার সম্পর্কে উৎসাহিত করেছে। উন্নত সৌর প্যানেল কাঠামো গ্রীষ্মমন্ডলীয় ভারতীয় জলবায়ুতে ফসলের জন্য প্রয়োজনীয় ছায়া দিয়ে থাকে। আগামী দিনে দেশের খাদ্য ও শক্তি নিরাপত্তার প্রয়োজনে এই ধরণের প্রকল্প চালু করা হবে বলে জানিয়েছেন কেন্দ্রীয় প্রতিমন্ত্রী। পাশাপাশি শ্রী খুবা উদ্ভাবনী প্রযুক্তি/ পদ্ধতি সহ বিভিন্ন সৌর পিভি কেন্দ্র পরিদর্শন করেছেন। মিউনিখে প্রবাসী ভারতীয়রা শ্রী খুবাকে আন্তরিক অভ্যর্থনা ও অভিনন্দন জানান। বিদেশের মাটিতে ভারতীয়দের সঙ্গে মতবিনিময় করে খুশি প্রকাশ করেন তিনি। প্রধানমন্ত্রী শ্রী নরেন্দ্র মোদীর নেতৃত্বে দেশ কিভাবে এগিয়ে চলেছে, সে সম্পর্কেও কেন্দ্রীয় প্রতিমন্ত্রী প্রবাসী ভারতীয়দের সঙ্গে আলোচনা করেন। এই সফরে তিনদিনে একাধিক দ্বিপাক্ষিক ও গোল টেবিল বৈঠক অনুষ্ঠিত হয়েছে।
CG/SS/SKD/
(Visitor Counter : 66